***Lycee d'Enseignement General et Technologique Agricole de Pau-Montardon (LEGTA de Pau-Montardon)***

**Lokacija**

Jugo-zahodni del Francije, v regiji Aquitaine, departma 64 Pyrenees-Atlatique z glavnim mestom Pau. Področje kjer se nahaja šola je na jugu obdano s Pireneji, okoli 80 km oddaljeno od španske meje in 100 km od Atlantkega oceana.

**Organiziranost**

Strokovno tehniška šola LEGTA de Pau-Montardon je javna šola in je del organizacije Etablissement public local des Pyrenees-Atlantiques ( EPL). Šolo obiskuje okoli 490 učencev.

Znotraj te organizacije sta še dve poklicni šoli Lycee professionnel agricole (LPA) Orlon in LPA Orthez s po približno 170 učenci , center za izobraževanje odraslih – Center de Formation Professionnelle et de Promotion Agricole (CFPPA) ter center za izobraževanje vajencev center departemental de formation d'approntis agricoles z okloi 420 vajenci. Pripadajo pa jim tudi tri farme Pau-Montardon, Orthez in Oloron.

**Izobraževalni programi**

LEGTA de Pau-Montardon izobražuje dijake v programih

* tehniška gimnazija specializirana za biologijo in ekologijo
* strokovno tehniški program poljedelstvo in živinoreja
* višješolski strokovni program tehniški komercialist, specializacija kmetijstvo
* višješolski strokovni program analize in vodenje sistemov pridelave (kmetijske)
* višješolski strokovni program živinoreja
* višješolski strokovni program urejanje krajine

**Posestva, gospodarske dejavnosti**

Farma Orthez je manjša in obsega 18 ha obdelovalnih površin: 11 ha za koruzno zrnje, 3 ha vinogradov, 3 ha travnikov in 1 ha praha. Kontinuirano vzrejajo 100 glav mlade govedi na leto, pasme Blonde d'Aquitaine.

Frama Pau-Montardon se razprostira na 85 ha, 25 ha je travnikov in 25 ha koruze za zrnje in silažo. Redijo predvsem govedo pasme Blonde d'Aquitaine in sicer okoli 30 dojilj, 70 pitancev , teličke . na leto direktno prodajo okoli 300 000 l mleka. Imajo tudi sadovnjak s kiviji, atelje za semensko koruzo in po pogodbi pridelavo zelenjave ( stročji fižol, sladka koruza…)

**Zanimivosti**

* Šola ima zelo uspešno ragbi ekipo, ki gostuje tudi po drugih celinah.
* Šola ponuja tudi druge športe kot so prosto plezanje, golf, pohodi…
* Francoska šolska ura je dolga 50 min in ne 45 kot pri nas
* Pouk imajo raztegnjen preko celega dne s pričetkom ob 8-ih, čas za kosilo od 12-ih do 13-30, in popoldanski pouk do 17-ih, zato je večina dijakov vključenih v internat
* Pogoje za praktično izobraževanje imajo veliko boljše, saj jih financira ministrstvo za kmetijstvo